Úradný vestník L 011 , 15/01/1988 S. 0031 - 0035

Fínske špeciálne vydanie: Kapitola 1 Zväzok 2 S. 0082

Švédske špeciálne vydanie: Kapitola 1 Zväzok 2 S. 0082



Nariadenie Komisie (ESUO, EHS, Euratom) č. 91/88 z 13. januára 1988, ktorým sa určujú opatrenia na uplatňovanie článku 28a ods. 2 podmienok zamestnávania ostatných zamestnancov KOMISIA EURÓPSKYCH SPOLOČENSTIEV, so zreteľom na Podmienky zamestnávania ostatných zamestnancov Európskych spoločenstiev ustanovené nariadením Rady (EHS, Euratom, ESUO) č. 259/68 [1], v znení nariadenia (ESUO, EHS, Euratom) č. 3580/85 [2], najmä na jeho článok 28a, so zreteľom na stanovisko Výboru expertov zriadeného podľa odseku 2 uvedeného článku, keďže článok 28a podmienok zamestnávania ostatných zamestnancov ustanovuje podmienky pre poskytovanie dávok v nezamestnanosti bývalým dočasným zamestnancom, ktorí sú po ukončení služby v niektorej inštitúcii Európskych spoločenstiev nezamestnaní; keďže je úlohou Komisie, aby určila také ustanovenia, aké považuje za potrebné na uplatňovanie odseku 2 uvedeného článku; keďže musia byť podniknuté kroky, ktorými sa zabezpečí, aby si bývalí dočasní zamestnanci plnili povinnosti ustanovené právnym predpisom uplatňovaným príslušnými orgánmi v mieste ich bydliska rovnakým spôsobom, ako keby poberali dávky v nezamestnanosti podľa toho právneho predpisu, PRIJALA TOTO NARIADENIE: Článok 1 Na účely získania nároku na dávky v nezamestnanosti ustanovené v článku 28a Podmienok zamestnávania ostatných zamestnancov Európskych spoločenstiev je potrebné, aby bývalý dočasný zamestnanec, ktorý spĺňa podmienky ustanovené v prvom odseku uvedeného článku, splnil tieto formality: 1. pošle inštitúcii spoločenstva, v ktorej vykonával službu, do ôsmich dní odo dňa ukončenia svojej služby v tejto inštitúcii potvrdenie, v ktorom je uvedené: a) že je nezamestnaný od ukončenia svojej služby; b) že má bydlisko alebo si zariaďuje bydlisko na území niektorého členského štátu spoločenstiev; c) jeho adresa v mieste bydliska; 2. a) čo najskôr a najneskôr do 30 dní od ukončenia svojej služby v niektorej inštitúcii spoločenstva sa zaregistruje u príslušných úradov práce v mieste svojho bydliska ako osoba, ktorá hľadá zamestnanie; b) ak sú dávky v nezamestnanosti splatné podľa vnútroštátneho právneho predpisu, požiada o ne príslušné orgány v mieste svojho bydliska; 3. pri registrácii uvedenej vyššie v odseku 2 písm. a) predloží potvrdenie, ktoré mu poslala inštitúcia spoločenstva, v ktorej vykonával službu, úradom práce, ktoré ho podľa možnosti ihneď vyplnia alebo vyplnia aspoň stĺpec s potvrdením o tom, že príslušná osoba bola zaregistrovaná ako osoba hľadajúca zamestnanie. Vzor formulára je pripojený k tomuto nariadeniu; 4. ihneď pošle toto potvrdenie inštitúcii spoločenstva, v ktorej vykonával službu; 5. plní si povinnosti a podrobuje sa kontrolám ustanovený právnymi predpismi, ktoré príslušné orgány v mieste jeho bydliska uplatňujú na osoby hľadajúce zamestnanie a, podľa možnosti, na osoby žiadajúce o dávky v nezamestnanosti; 6. a) počnúc druhým kalendárnym mesiacom odo dňa registrácie podľa vyššie uvedeného odseku 2 predloží na začiatku každého mesiaca formulár orgánom zodpovedným za zamestnanosť a, podľa možnosti, úradom práce v mieste svojho bydliska, ktoré na tomto formulári čo najskôr potvrdia: - či je zaregistrovaný ako osoba hľadajúca zamestnanie a či požiadal o dávky v nezamestnanosti v súlade s vnútroštátnymi právnymi predpismi platnými pre miesto jeho bydliska; - či splnil povinnosti uvedené vyššie v odseku 5; - či má nárok na dávky v nezamestnanosti, a ak áno, výšku týchto dávok a obdobie, po ktoré sa majú vyplácať; b) pošle riadne vyplnený formulár alebo formuláre do 15 dní od ich vydania inštitúcii spoločenstva, v ktorej vykonával službu. Článok 2 Bývalý dočasný zamestnanec ihneď informuje inštitúciu, v ktorej vykonával službu, o každej zmene svojej situácie alebo situácie členov svojej rodiny, ktorá má vplyv na uplatňovanie ustanovení článku 28a podmienok zamestnávania. Táto inštitúcia ihneď pošle tieto informácie Komisii. Článok 3 Na účely udržania nároku na dávky ustanovené v článku 28a uvedených podmienok zamestnávania bývalý dočasný zamestnanec naďalej plní povinnosti a podrobuje sa kontrolám ustanoveným pre osoby poberajúce tieto dávky, a to aj v prípade, že stratil nárok na vnútroštátne dávky v nezamestnanosti podľa príslušných vnútroštátnych právnych predpisov. Príslušné orgány v mieste jeho bydliska naďalej primerane ukladajú tieto povinnosti a vykonávajú kontroly. Článok 4 Ak si bývalý dočasný zamestnanec, ktorý splnil všetky formality uvedené v článku 1 v jednom členskom štáte, v priebehu obdobia, na ktoré sa mu poskytujú dávky v nezamestnanosti ustanovené v článku 28a ods. 4 uvedených podmienok zamestnávania, zariadil bydlisko v inom členskom štáte, v každom prípade sa do 30 dní zaregistruje v novej krajine svojho bydliska ako osoba hľadajúca zamestnanie a splní všetky formality uvedené v článku 1. Článok 5 Toto nariadenie nadobúda účinnosť dvadsiatym dňom nasledujúcim po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. januára 1988 Za Komisiu Henning Christophersen podpredseda [1] Ú. v. ES L 56, 4.3.1968, s. 1. [2] Ú. v. ES L 343, 20.12.1998. s. 1. -------------------------------------------------- PRÍLOHA +++++ TIFF +++++ +++++ TIFF +++++ +++++ TIFF +++++ --------------------------------------------------